കൂടുതല് പേരും ചോദിക്കുന്നത് കുട്ടികള് ആയില്ലേ എന്നാണ്, തുറന്നുപറഞ്ഞ് സ്നേഹ മലയാളികളുടെ പ്രിയപ്പെട്ട താരങ്ങളായ സ്നേഹയും ശ്രീകുമാറും വിവാഹിതരായിട്ട് ഒരു വര്ഷം കഴിഞ്ഞു. മറിമായത്തിലെ മികച്ച കെമിസ്ട്രി ജീവിതത്തിലും പകര്ത്തുകയാണ് ഇരുവരും. കളിചിരിയും തമാശകളുമൊക്കെയായി മുന്നേറുകയാണ്. സമകാലിക വിഷയങ്ങള് നര്മ്മത്തില് ചാലിച്ച് പ്രേക്ഷകരില് എത്തിക്കുന്ന ടെലിവിഷന് പരിപാടിയായ മറിമായത്തിലെ ലോലിതന്,മണ്ഡോദരി എന്നീ കഥാപാത്രങ്ങളായി പ്രേക്ഷകരുടെ പ്രിയം നേടിയ അഭിനേതാക്കളാണ് ഇരുവരും. മറിമായത്തിലെ അഭിനയത്തിന് സംസ്ഥാന സര്ക്കാരിന്റെ അംഗീകാരമടക്കം നേടിയിട്ടുള്ള ശ്രീകുമാര് ഇതിനകം 25ലേറെ സിനിമകളിലും അഭിനയിച്ചിട്ടുണ്ട്. സ്നേഹയെന്ന പേരിനൊപ്പം ചേര്ന്നതാണ് മണ്ഡോദരി എന്ന കഥാപാത്രവും. മറിമായത്തിലെ മണ്ഡുവിന് ശക്തമായ പിന്തുണയായിരുന്നു പ്രേക്ഷകര് നല്കിയത്. സിനിമകളും പരമ്ബരകളുമൊക്കെ നിരവധിയുണ്ടെങ്കിലും ആരാധകര്ക്ക് മണ്ഡുവാണ് സ്നേഹ. ഇപ്പോളിതാ ജീവിതത്തെ കുറിച്ചുള്ള രസകരമായ കാര്യങ്ങള് പറയുകയാണ് താരങ്ങളിപ്പോള്.നിങ്ങളോട് ഏറ്റവും അധികം ആളുകള് ചോദിക്കുന്ന ചോദ്യമെന്താണെന്നാണ് അവതാരക സ്നേഹയോടും ശ്രീകുമാറിനോടും ചോദിച്ചത്. തന്നോട് കൂടുതല് പേരും ചോദിച്ചിട്ടുളളത് കുട്ടികള് ആയില്ലേ എന്നാണ്. ചേട്ടനോട് ആരും അത് ചോദിക്കാറില്ല. എന്റെ ബന്ധുക്കളില് പലരും പ്ലാനിങ്ങില് ആണോ എന്നൊക്കെ ചോദിച്ചിട്ടുണ്ട്. ഞങ്ങള്ക്ക് തോന്നിയ പോലെയാണ് ഞങ്ങളുടെ ജീവിതം. അത് നടക്കുമ്ബോള് നടക്കും അത്രേ ഉള്ളൂ. ഇതാണ് ഞാനവരോട് പറയാറുളളത്. ഭര്ത്താവിന്റെ സെറ്റില് പോയി ഭാര്യ കളിക്കാനൊന്നും ഞാന് നില്ക്കില്ല. അശ്വതിയുടെ കൂടെയാണിപ്പോള് അഭിനയിക്കുന്നത്. അശ്വതിയും ഞാനും വലിയ കൂട്ടുകാരാണ്. സെറ്റിലെ പല കാര്യങ്ങളും അശ്വതിയാണ് എന്നെ വിളിച്ച് പറയുക. പുള്ളി ഇടുന്ന ഷര്ട്ട് വരെ ഞാനും അശ്വതിയും തമ്മില് സംസാരിച്ചിട്ടാവും ഇടുക. അദ്ദേഹം എന്നോട് കമ്ബനി ഒട്ടും ആവുന്നില്ലല്ലോ എന്നൊക്കെ അശ്വതി ആദ്യം എന്നോട് വിളിച്ച് ചോദിക്കുമായിരുന്നു. അവര് ഒന്നിച്ച് അഭിനയിക്കുമ്ബോള് കുറച്ച് സ്വാതന്ത്ര്യം ഒക്കെ എടുക്കേണ്ടി വരുമല്ലോ. ആള് അത്ര സംസാരിക്കില്ല. കുറച്ച് കഴിയുമ്ബോള് അത് മാറുമെന്ന് ഞാന് പറഞ്ഞ് കൊടുക്കുകയായിരുന്നു. വഴക്കുണ്ടായാല് ആദ്യം സോറി പറയുന്നത് ആരെന്ന ചോദ്യത്തിന് ഞാനാണെന്ന് സ്നേഹ പറയുന്നു. ചിലപ്പോളത് താനായിരിക്കുമെന്ന് ശ്രീകുമാറും സൂചിപ്പിച്ചു. ആരാണ് ഏറ്റവും അധികം റൊമാന്റിക് എന്ന ചോദ്യത്തിന് താന് ആണെന്ന് സ്നേഹ പറയുന്നു. പാര്ട്ട്ണര്ക്ക് ഏറ്റവും കൂടുതല് ഗിഫ്റ്റ് വാങ്ങികൊടുക്കാറുള്ളതും ഞാനാണെന്ന് സ്നേഹ സൂചിപ്പിച്ചു. അങ്ങനെ ആഘോഷങ്ങളോട് ഒന്നും താല്പര്യമില്ലാത്ത ആളാണ് ശ്രീകുമാര്. പിറന്നാള് ഓര്ത്തിരിക്കുകയോ,സമ്മാനം വാങ്ങി കൊടുക്കുകയോ, എന്തിന് ഓണം പോലും ആഘോഷിക്കുന്നത് ഞാന് കൂടെ വന്നതിന് ശേഷമാണ്.